Rozsudok Všeobecného súdu (desiata komora) z 19. marca 2025 – Portugalsko/Komisia
(vec T‑525/23)
„ EPZF a EPFRV – Výdavky vylúčené z financovania – Režim základnej platby – Prvé priznanie platobných nárokov – Aktivácia platobných nárokov – Nesprávne právne posúdenie “
Poľnohospodárstvo – Spoločná poľnohospodárska politika – Režimy priamej podpory – Spoločné pravidlá – Prvé priznanie platobných nárokov – Priznanie platobných nárokov na základe všetkých hektárov, na ktoré možno poskytnúť podporu, nahlásených poľnohospodárom – Rozdiel medzi počtom hektárov nahlásených na účely priznania platobných nárokov a počtom hektárov nahlásených na účely aktivácie takýchto nárokov – Neexistencia vplyvu na priznanie platobných nárokov
[Nariadenie Európskeho parlamentu a Rady č. 1306/2013, článok 72 ods. 1 prvý pododsek písm. a) a b), a nariadenie Európskeho parlamentu a Rady č. 1307/2013, článok 21, článok 24 ods. 2 a 4, články 32 a 33; nariadenie Komisie č. 639/2014, článok 15, a nariadenie Komisie č. 640/2014, článok 2 ods. 1 druhý pododsek bod 23 písm. a)]
(pozri body 36 – 40, 44 – 48)
Výrok
1.
Vykonávacie rozhodnutie Komisie (EÚ) 2023/1408 z 3. júla 2023, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV), sa ruší v časti, v ktorej z financovania Európskou úniou vylučuje určité výdavky Portugalskej republiky vo výške 1 421 826,83 eura.
2.
Európska komisia je povinná nahradiť trovy konania.